Diari Oficial de la Generalitat Valenciana


Sumari del DOGV 3614, del 28-10-1999 (1999/9158)

DECRET 189/1999, de 19 d'octubre, del Govern Valencià, pel qual es crea l'Institut d'Educació Secundària núm. 3 de Cheste, per transformació de la Secció d'Educació Secundària existent.
-----------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/189/dof/vci/html**

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9158


Data del document
:   19-10-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Cheste
    * ensenyament secundari

DECRET 189/1999, de 19 d'octubre, del Govern Valencià, pel qual es crea l'Institut d'Educació Secundària núm. 3 de Cheste, per transformació de la Secció d'Educació Secundària existent. [1999/X9158]
  
La Secció d'Educació Secundària de Cheste, de l'Institut d'Educació Secundària de Buñol, fou creada per Ordre de la Conselleria de Cultura, Educació i Ciència, de 12 de juliol de 1988, per transformació del centre municipal homologat José Mª Haro de Cheste.
  
Els estudis de planificació educativa preveuen la creació d'un institut a la localitat de Cheste per a atendre la demanda de llocs escolars.
  
Per això, conformement amb allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, i a proposta del conseller de Cultura, Educació i Ciència, després de la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article únic
  
Es crea, per transformació de la Secció de l'Institut d'Educació Secundària de Buñol, codi 49843014, el següent centre docent:
  
Província: València
  
Localitat: Cheste
  
Denominació: Institut d'Educació Secundària núm. 3
  
Codi: 64844022
  
Titular: Generalitat Valenciana
  
Adreça: carrer Llorer, 45
  
Composició: 8 unitats d'Educació Secundària Obligatòria i 4 de Batxillerat
  
Capacitat: 240 llocs escolars d'Educació Secundària Obligatòria i 140 de Batxillerat
  
DISPOSICIONS ADDICIONALS
  
Primera
  
El que s'establix en est decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, que tinguen destinació definitiva en el centre actualment existent, s'integrarà en el nou institut d'Educació Secundària.
  
Provisionalment, i mentre es definixen les plantilles tipus corresponents als instituts d'Educació Secundària, les plantilles dels centres de nova creació estaran constituïdes pels llocs de treball que determina la normativa vigent per als instituts de Batxillerat.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament del que s'establix en est decret, així com per a modificar, si cal, l'adreça i la configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI